21/07/2020 | Administración LocalMunicipal
Porto do Son
Aprobación definitiva Ordenanza Reguladora axudas impulso económico e protección emprego para paliar efectos Covid-19

Na sesión plenaria ordinaria que tivo lugar o día 22.05.2020, acordouse a aprobación inicial da ordenanza reguladora das axudas para o impulso económico e protección do emprego do concello de Porto do Son para paliar os efectos do covid19 e sometida a información pública no BOP núm.75 de data 28/05/2020 polo prazo de 30 días, sen terse presentado alegacións, elévase automaticamente a definitivo o acordo inicial, publicándose integramente o texto acordado Porto do Son, a 16 de xullo de 2020 O Alcalde José Luis Oujo Pouso O obxecto da presente convocatoria é paliar e actuar de maneira inmediata, ante as consecuencias derivadas da crise económica provocada polo COVID-19, e impulsar a actividade económica no termo municipal de Porto do Son, outorgando liquidez ás empresas do municipio para, contribuíndo a facilitar o cumprimento das súas obrigas empresariais, axudar ao mantemento da actividade e así acadar a debida protección do emprego. Preténdese protexer o interese xeral da cidadanía de Porto do Son, dando soporte ás persoas autónomas, microempresa e pequena empresa, para minimizar o impacto da crise económica provocada polo COVID-19 e coadxuvar para que, unha vez finalizada a alarma sanitaria, se produza canto antes unha reactivación da economía do noso municipio, actuando directamente sobre os colectivos e as persoas físicas e xurídicas máis afectadas, como autónomos, microempresas e pequenas empresas.1. Estas axudas teñen a natureza de subvención de acordo co recollido no artigo 2 da Lei 38/2003, de 17 de novembro, Xeneral de Subvencións 2. Dado o obxecto e finalidade destas axudas o procedemento de concesión tramitarase en réxime de concorrencia competitiva, para todo o mundo que cumpra as condicións e ata esgotar crédito. A presente convocatoria rexerase, con carácter xeral: - polo disposto nas bases reguladoras, na Lei 38/2003, de 17 de novembro, Xeral de Subvencións (en diante LXS), - polo Real Decreto 887/2006, de 21 de xullo (en diante RLXS) Regulamento de desenvolvemento da Lei de subvencións, - Bases de execución do Orzamento Municipal do 2019 prorrogado para o exercicio 2020, - supletoriamente, na Lei 39/2015, de 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación.3. A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos e eficiencia na asignación e utilización dos recursos públicos.4. A súa tramitación realizarase por medios electrónicos en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas, tendo en conta que a actual declaración do estado de alarma limita a circulación das persoas polas vías ou espazos de uso público e que o Decreto da Alcaldía de 15 de marzo de 2020, polo que se limitou ao mínimo a atención presencial nas oficinas municipais. A contía destinada a atender a liña subvencións ascende a un importe total de 250.000 euros, con cargo ás aplicacións orzamentarias seguintes 439_47900 O crédito orzamentario está condicionado a aprobación da distribución do remante de tesourería para gastos xerais do exercicio 2019, polo que a concesión das axudas polos importes que correspondan quedan condicionados á dispoñibilidade do mesmo. No caso, de que finalizado o prazo de presentación de solicitudes, o número delas en relación coas contías destinadas fixeran que as contía global de 250.000 € recollida na aplicación orzamentaria 439/47900 non foran suficiente, en base ao disposto no artigo 22.1 p 3 LXS, procederase ao prorrateo das contías das axudas entre os solicitantes, sen perxuizo de que si, as disponibilidades orzamentarias o permitan, se poida levar a cabo unha ampliación dos créditos orzamentarios ou, a aprobación doutra convocatoria. - A persoas físicas e xurídicas con ou sen traballadores ao seu cargo cando a actividade que desenvolvan se tivese visto afectada polo peche de establecementos disposto no RD465/2020 de 17 de marzo que modificou o artigo 10 do RD 463/2020 de 14 de marzo. - A persoas físicas ou xurídicas con ou sen traballadores ao seu cargo que non se viron afectados polo peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo, a condición de que sufran unha reducción da súa facturación no período comprendido entre o 14 de marzo e 15 de abril de 2020 de polo menos o 75% en relación coa media mensual facturada no ano 2019. Cando a persoa física ou xurídica non leve de alta dende o 01/01/2019 para acreditar a redución dos ingresos, a valoración levará a cabo tendo en conta o período de actividade. - En 500 euros por traballador en caso de ter ata 9 traballadores (inclusive) a data 1 de marzo de 2020, no caso de acreditar que non se ten tramitado expediente de regulación temporal de emprego (ou o caso de telo tramitado ten resolución desfavorable) no momento de solicitar a subvención así como comprometerse a non solicitalo nos 6 meses inmediatamente posteriores á súa concesión. - En 400 euros por traballador en caso de ter entre 10 e 49 traballadores (inclusive) a data 1 de marzo de 2020, no caso de acreditar que non se ten tramitado expediente de regulación temporal de emprego (ou no caso de telo tramitado ten resolución desfavorable) no momento de solicitar a subvención así como comprometerse a non solicitalo nos 6 meses inmediatamente posteriores á súa concesión.5.1 Poderán solicitar esta subvención aquelas persoas físicas ou xurídicas, así como as comunidades de bens, sociedades civís ou outras entidades económicas sen personalidade xurídica, legalmente constituídas que leven a cabo as actividades empresariais que motivan a concesión da subvención e que cumpran os siguientes requisitos: a) Que a actividade económica sexa desenvolvida por unha persoa autónoma, unha microempresa ou pequena empresa. A microempresa e a pequena empresa son aquelas definidas conforme Anexo I do Regulamento (UE) nº651/2014 da Comisión, de 17 de xuño de 2014. b) Que a actividade que desenvolven se tivera visto afectada polo peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo ou, non sendo este o caso, que a actividade desenvolvida pola súa empresa sufra unha reducción da súa facturación no período comprendido entre o 14 de marzo e 15 de abril de 2020, de polo menos o 75% en relación coa media mensual facturada no ano 2019. Cando a persoa física ou xurídica non leve de alta os 6 meses naturais esixidos para acreditar a reducción dos ingresos, a valoración levarase a cabo tendo en conta o período de actividade. Este requisito xustificarase a través dunha declaración xurada que acompañará á instancia presentada e xunto coa documentación acreditativa requerida nesta convocatoria. c) Que a actividade afectada polo peche do establecemento disposta polo estado de alarma non se tivera visto compensada por un incremento da facturación mediante un incremento do volumen de negocio o line ou telefónico da persoa solicitante. d) Estar dado de alta no réxime da Seguridade Social ou na Mutua profesional correspondente e en Facenda no momento da presentación da instancia. e) Que o domicilio fiscal ou no seu caso, o local de desenvolvemento da actividade se atopen no termo municipal de Porto do Son. f) Non atoparse incursas en ninguna das circunstancias recollidas no artigo 13.2 e 13.3 da Lei 38/2003, de 17 de novembro, Xeral de Subvencións, e en particular, estar ao corrente no cumprimento das súas obrigas tributarias coa Facenda estatal e coa Tesourería Xeral da Seguridade Social. Este requisito debe cunmprirse dende a data de presentación da soicitude ata a data do pagamento da subvención, no seu caso. g) Non ter débeda algunha pendente co Concello de Porto do Son. Este requisito verificarase de oficio pola Administración e debe cumnprirse desde a data de presentación da solicitude ata a data do pagamento da subvención, no seu caso. h) Ter xustificado calquera subvención que lle fose concedida con anterioridade polo Concello de Porto do Son, sempre que tivese finalizado o correspondente prazo de xustificación. i) En caso de comunidades de bens, sociedades civís ou outras entidades económicas sen personalidade xurídica debe nomearse un representante apoderado, con poderes bastantes para cumprir as obrigas que corresponden á agrupación ou comunidades de bens. Así mesmo, e nos termos previstos no artigo 11.3 LXS, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 LXS. Así mesmo, en caso de concesión da subvención, a resolución conterá as porcentaxes de participación das persoas integrantes da entidade beneficiaria, en función dos cales participarán nos dereitos e obrigas derivados do outorgamento da subvención, e no seu caso, do seu reintegro.5.2 Quedan excluídas as administración públicas, os seus organismos autónomos, as empresas públicas e outros entes públicos, así como as asociacións, fundacións, e en xeral entidades sen ánimo de lucro así como o persoal autónomo colaborador.5.3 En ningún caso o importe da subvención unido ao doutras posibles subvencións, ingresos ou recursos para a mesma finalidade, procedentes de calquera administración ou ente público ou privado poderá superar a diminución de ingresos da actividade como consecuencia da crise provocado polo COVID19. As axudas previstas serán compatibles con calquera outra das reguladas para a mesma finalidade. En ningún caso o importe da subvención unido ao doutras posibles subvencións, ingresos ou recursos para a mesma finalidade, procedentes de calquera administración ou ente público ou privado poderá superar a diminución de ingresos da actividade como consecuencia da crise provocada polo COVID-19 1.- O modelo de solicitude normalizado para a obtención das subvencións reguladas na presente convocatoria estará dispoñible na web municipal www.portodoson. gal.2.- As solicitudes, que deberán dirixirse á alcaldía, presentaranse exclusivamente por vía telemática a través da Sede Electrónica do Concello de Porto do Son accesible a través do enlace https://portodoson.sedelectronica. gal/info.0, de acordo co establecido no Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e no artigo 14 da Lei 39/2015, de 1 de outubro, do Procedemento Administrativo Común das Administracións Públicas, de acordo co establecido no Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19 e no artigo 14 da Lei 39/2015, de 1 de outubro, do Procedemento Administrativo Común das Administracións Públicas. Empregarase o formulario xenérico de solicitude dispoñible na sede.3.- O prazo de presentación de solicitudes será de quince días hábiles a partir do día seguinte á publicación do extracto da convocatoria no Boletín Oficial da Provincia da Coruña (BOP). A convocatoria será aprobada pola xunta de goberno local do concello de Porto do Son unha vez aprobada inicialmente esta ordenanza.4.- A presentación da solicitude de subvención fora do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.1.- A solicitude normalizada deberá estar asinada pola persoa interesada ou o seu representante legal e debe acompañarse obrigatoriamente da seguinte documentación: a) DNI polas dúas caras ou NIE acompañado do pasaporte ou NIF/CIF da persoa xurídica, sociedade civil, comunidade de bens ou outras entidades económicas sen personalidade xurídica. b) Escritura de constitución e os estatutos da persoa xurídica actualizados, inscritos no correspondente Rexistro c) Certificado actualizado de Situación Censal que indique a actividade económica coa súa data de alta, o domicilio fiscal e en ou caso o do local de desenvolvemento da actividade. d) Resolución/certificación do alta no Réxime Especial de Traballadores Autónomos ou a Mutua profesional correspondente. e) Certificado do número de conta bancaria emitido pola entidade financeira para o ingreso da subvención. f) Declaración xurada co contido recollido no apartado 2.2.- Declaración Responsable asinada pola persoa interesada ou representante legal da persoa ou entidade solicitante que conterá o pronunciamento expreso sobre as seguintes cuestións: - Que a actividade afectada polo peche do establecemento disposta polo estado de alarma non se viu compensada por un incremento da facturación mediante un incremento do volume de negocio online ou telefónico da persoa solicitante. - Que a persoa solicitante asume o compromiso de destinar a subvención á finalidade prevista. - Que a persoa solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma, estando ao corrente das súas obrigas tributarias e coa seguridade social. - Que a persoa solicitante comprométese ao cumprimento das obrigacións das persoas beneficiarias de subvencións, establecidas no artigo 14 da Lei 38/2003, de 17 de novembro. - Que a persoa solicitante comprométese á comunicación de subvencións concedidas con anterioridade á presentación da subvención coa mesma finalidade e o compromiso de comunicar o máis axiña posible as axudas obtidas con posterioridade á presentación da solicitude e antes da resolución da mesma. - Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, de 17 de novembro, Xeneral de Subvencións, de acordo co establecido no artigo 11 de devandita lei. - Que non se ten tramitado expediente de regulación temporal de emprego (ou no caso de telo tramitado ten resolución desfavorable) no momento de solicitar a subvención así como compromiso de non solicitalo nos 3 meses inmediatamente posteriores á súa concesión. - Que a actividade que desenvolven viuse obrigada ó peche de establecementos disposto RD 465/2020 de 17 de marzo que modifica o artigo 10 do RD 463/2020 de 14 de marzo. OU - Que non se viron afectados polo peche de establecementos disposto no RD 465/2020 de 17 de marzo que modifica o artigo 10 do RD 463/2020 de 14 de marzo, pero sufriron unha redución da súa facturación no período comprendido entre o 14 de marzo e 15 de abril de 2020 de polo menos o 75% en relación coa media mensual facturada no ano 2019.1.- A concesión da subvención regulada nesta convocatoria, realizarase de acordo co establecido nos artigos 22.1 e 23 a 27 da LXS. A instrución do procedemento dependerá directamente do servizo de promoción económica, que realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. Nomearase unha Comisión de Valoración formada por un Presidente, un Secretario con voz pero sen voto e dous vocais. Esta Comisión de Valoración formulará as propostas que, previo informe de Intervención, se someterán á aprobación polo Alcalde.2.- A concesión da subvención efectuarase en réxime de concorrencia non competitiva en base ao disposto no artigo 22.1 p 3 LXS, debido á que a finalidade pretendida veríase alterada se se configuran como de concorrencia competitiva. O estado de alarma afectou a toda a poboación, ten carácter xeral, e por tanto carecería de sentido excluir das axudas mediante criterios de valoración. Os danos ocasionados no emprego son xerais, e por tanto as axudas ao emprego que pretende outorgar o concellode Porto do Son deben ser tamén xerais. En base ao anterior, establécese como requisito ineludible para a conesión das axudas, que figure rexistrada a correspondente solicitude, reunindo a totalidade de requisitos e documentación requirida na convocatoria. En caso de non presentar a solicitude coa documentación completa, considerarase como data de Rexistro de Entrada a da última presentación de documentación relativa a devandita solicitude. A concesión de axudas efectuarase seguindo o marcado polo artigo 22.1 p 3 LXS, é dicir, no caso de que aplicando os criterios de reparto o crédito existente sexa insuficiente, procederase ao prorrateo das axudas entre os solicitantes até esgotar o crédito dispoñible destinado a atender as mesmas nese momento. Todo el osen perxuizo de que o concello de Porto do Son leve a cabo a realización doutra convocatoria ou se decante por unha ampliación do crédito destinado a esta segundo as dispoñiblidades orzamentarias do momento. Véxase punto 3 da Convocatoria.3.- O Servizo Instrutor (o departamento de promoción económica) comprobará pola súa orde cronolóxica de presentación as solicitudes recibidas. Aquelas solicitudes que cumpran cos requisitos esixidos, serán propostas á Comisión de Valoración para ser resoltas favorablemente. As solicitudes que sexan presentadas fora de prazo entenderanse como non presentadas.4.- A proposta será remitida á Intervención para súa fiscalización, que se realizará de Acordo co establecido nos apartados 18.1. A e 18.1. B da Resolución de 2 de juño de 2008, da Intervención Xeral da Administración do Estado, pola que se publica o Acordo do Consello de Ministros de 30 de maio de 2008, polo que se da aplicación á previsión dos artigos 152 e 147 da Lei Xeral Orzamentaria, respecto ao exercicio da función interventora en réxime de requisitos básicos. O control sobre o cumprimento de estar ao corrente das obrigas tributarias e coa seguridade social se realizará sobre a declaración responsable, sen prexuízo de que a Tesourería Municipal verifique a posible existencia de débedas do solicitante co Concello de Porto do Son.5.- No caso de que teña lugar a ampliación recollida no apartado 4.2 destas bases se formulará unha proposta complementaria coas solicitudes que teñan entrada anterior ao 1 de xuño de 2020.6.- As subvencións concedidas serán obxecto de publicación na páxina web municipal e na Base de Datos Nacional de Subvencións. Son obrigas das beneficiarias: a) Manter a actividade económica durante 6 meses, como mínimo, a partir do día seguinte da finalización do estado de alarma. b) Someterse ás actuacións de comprobación e control financeiro previstas pola vixente normativa en materia de subvencións. c) Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. d) Cumprir as restantes obrigacións que detalla o artigo 14 da Lei Xeral de Subvencións e 11 da Lei 9/2007, de 13 de xuño, de Subvencións de Galicia. e) No caso de que a persoa ou empresa beneficiaria atópese comprendida nos supostos do artigo 3. b) da Lei 19/2013, de 9 de decembro, de Transparencia, acceso á información pública e bo goberno, deberá adaptarse ás obrigacións de publicidade activa que lle resulten aplicables. O prazo de xustificación das axudas se iniciará aos 15 días naturais do pago da subvención e finalizará no prazo de 45 días naturais dende o pago da subvención. Rematado dito prazo sen terse presentado a documentación xustificativa, o Concello de Porto do Son iniciará expediente de reintegro da cantidade percibida. - Certificado actualizado de Situación Censal que indique a actividade económica coa súa data de alta, o domicilio fiscal e o local de desenvolvemento da actividade. - Resolución/ certificación do alta no Réxime correspondente da Seguridade Social ou Mutua profesional correspondente da persoa física ou da persoa administradora actualizado á data de presentación da xustificación. - Documentación xustificativa de perdas económicas. Aqueles solicitantes da subvención con motivo de perdas económicas deberán demostrar ter sufrido tales perdas económicas durante o período comprendido entre o 14 de marzo e 15 de abril de 2020 de polo menos o 75% en relación coa media mensual facturada no ano 2019 dalgunha das seguintes maneiras: a) Declaración trimestral de ingresos e gastos referidas ó primeiro e segundo trimestre de 2020 nas que deberá de quedar recollida a perda de ingresos. b) Copia do libro de facturas emitidas e recibidas, libro diario de ingresos e gastos, libro de ventas e ingresos, libro de contas e gastos. c) Conta de ingresos e gastos no caso de sociedades. d) Calquera outra documentación ou medio que sexa admitido en dereito que poida ser considerado para acreditar os termos a xustificar. - Declaración xurada de que a persoa ou entidade solicitante non está incursa nas prohibicións para obter a condición de beneficiaria e para ser receptora do pago establecido na Lei 38/2003, de 17 de novembro, e en concreto apartados 2 e 3 do artigo 13 e o apartado 5 do artigo 34 da mesma, estando ao corrente das súas obrigas tributarias e coa seguridade social. - Informe de vida laboral dos traballadores con que conta a empresa nos meses de marzo e abril do 2020, RLC e RNT (antigos TC1 e TC2) correspondentes aos meses de marzo e abril do 2020. - Declaración sobre a existencia doutras subvencións concorrentes coa presente subvención. O pago destas subvencións realizarase nun pago único pola totalidade do importe concedido, mediante transferencia bancaria, a partir da data da resolución de concesión, sen que sexa necesaria a constitución de garantías. Dito pago se considerará un pago a conta da xustificación a presentar, de acordo co artigo 34 da Lei 38/2003, de 17 de novembro, Xeral de Subvencións.1.- O reintegro do importe percibido, cando cumpra, rexerase polo disposto no título II da LGS e polo título III do RLGS.2.- Xunto ás causas de invalidez da resolución de concesión, recollidas no artigo 36 da LGS, darán lugar á obrigación de reintegrar, total ou parcialmente, as cantidades percibidas, así como a esixencia do interese de demora correspondente desde a data do pago da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións. Se a persoa beneficiaria incumpre a obrigación de manter a actividade económica durante os 3 meses establecidos no punto 10 a/ desta convocatoria ou non acredita a redución de ingresos procederá o reintegro do importe da subvención cobrado por este concepto.>>> Porto do Son, 16 de xullo de 2020 O Alcalde- Presidente, Asdo.: José Luis Oujo Pouso